Diari Oficial de la Generalitat Valenciana


Sumari del DOGV 6982, del 11-03-2013 (2013/2338)

RESOLUCIÓ de 21 de febrer de 2013, de la Direcció General d'Empreses Agroalimentàries i Pesca, per la qual s'autoritza la modificació de les instal·lacions de l'establiment d'aqüicultura marina amb número de registre 19, granja marina, en terrenys de domini públic maritimoterrestre davant del terme municipal de Guardamar del Segura.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6982

Data del DOGV
:   11-03-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/2338


Data del document
:   21-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * empresa privada

RESOLUCIÓ de 21 de febrer de 2013, de la Direcció General d'Empreses Agroalimentàries i Pesca, per la qual s'autoritza la modificació de les instal·lacions de l'establiment d'aqüicultura marina amb número de registre 19, granja marina, en terrenys de domini públic maritimoterrestre davant del terme municipal de Guardamar del Segura. [2013/2338]  
Vista la Resolució de 4 de desembre de 2000, de la Direcció General de Pesca i Comercialització Agrària, per la qual s'autoritza a Cultivos Marinos de Guardamar la instal·lació d'un establiment de granja marina en el terme municipal de Guardamar del Segura.  
Vista la Resolució de 26 de maig de 2004, de la Direcció General de Pesca, per la qual s'autoritza a Cultivos Marinos de Guardamar, SL, l'ampliació de la instal·lació d'un establiment de granja marina en terrenys de domini públic maritimoterrestre davant del terme de Guardamar del Segura.  
Vista la Resolució de 29 de juny de 2007, de la Direcció General de Pesca i Alimentació, per la qual s'autoritza a Cultivos Marinos de Guardamar, SL, l'ampliació de la instal·lació d'un establiment de granja marina en terrenys de domini públic maritimoterrestre davant del terme de Guardamar del Segura.  
Vista la Resolució de 25 de febrer de 2011, de la Direcció General de la Sostenibilitat de la Costa i del Mar, per la qual es prorroga la concessió atorgada mitjançant una Orde Ministerial de 17 de novembre de 2000 i ampliada per Orde Ministerial de 22 de maig de 2007, per a ocupar una superfície de 294.750 metres quadrats.  
Vist l'expedient instruït a instàncies d'Agustín Ríos Aldeguer, en nom i representació de Cultivos de Guardamar, SL, sobre la sol·licitud d'autorització ambiental integrada per a modificació no substancial de granja marina en el terme municipal de Guardamar del Segura.  
Vista la Resolució d'11 d'octubre de 2012, de la Direcció Territorial d'Alacant de la Conselleria d'Infraestructures, Territori i Medi Ambient, per la qual es modifica l'autorització ambiental integrada atorgada a la mercantil Cultivos Marinos de Guardamar, SL, per a una activitat d'aqüicultura intensiva en el mar davant del terme municipal de Guardamar del Segura.  
Vista la proposta de la Direcció Territorial d'Alacant de la Conselleria d'Agricultura, Pesca, Alimentació i Aigua de 5 de novembre de 2012.  
Vist l'informe del subdirector general de Pesca, resolc:  
  
Primer  
Autoritzar la modificació d'instal·lacions sense augment de producció, consistent en la substitució de 8 gàbies de 16 metres de diàmetre i 10 gàbies de 19 metres de diàmetre per 12 gàbies de 25 metres de diàmetre en l'establiment de granja marina d'engreix de daurada i llobarro en gàbies flotants, i la instal·lació queda formada per 30 gàbies de 25 m en una superfície de 294.750 m² de terrenys de domini públic maritimoterrestre davant del terme municipal de Guardamar del Segura (Alacant), definits per un quadrilàter amb les següents coordenades (datum europeu ED-50):  
  
Vèrtex Latitud Longitud  
A 38º 05' 19,7'' N 00º 36' 06,9'' W  
B 38º 05' 18,9'' N 00º 35' 39,6'' W  
C 38º 05' 04,4'' N 00º 35' 40,3'' W  
D 38º 05' 05,1'' N 00º 36' 07,6''W  
  
  
Segon  
Les obres es realitzaran d'acord amb el «Projecte d'ampliació no substancial de granja marina» subscrit a l'octubre de 2011 per l'enginyer tècnic naval Juan Carlos Díaz Grandío. Qualsevol variació que es produïsca del projecte durant la realització inicial o realitzacions futures haurà de ser posada en coneixement de la Conselleria d'Agricultura, Pesca, Alimentació i Aigua, a fi d'aconseguir l'autorització corresponent.  
Tercer  
En l'establiment piscícola, del tipus granja marina, segons el que establix l'article 41 de la Llei 9/1998, de 15 de desembre, de Pesca Marítima de la Comunitat Valenciana, el cultiu i capacitat màxima de producció anual no es veuran afectats per esta modificació, per la qual cosa continuarà sent:  
  
Espècie Producció (tones)  
Daurada i llobarro 1250  
  
  
Quart  
La iniciació de les obres estarà supeditada a l'obtenció de l'autorització per part d'esta Conselleria, i haurà de ser comunicada als servicis territorials de la Conselleria de Presidència i Agricultura, Pesca, Alimentació i Aigua, i és necessària per a iniciar l'explotació, la inspecció prèvia de les instal·lacions per part dels servicis tècnics.  
  
  
Quint  
Els organismes competents podran inspeccionar la marxa de les obres a realitzar, així com el funcionament de l'establiment, i el titular està obligat a franquejar l'entrada als inspectors i tècnics corresponents.  
  
Sext  
Es manté l'obligació d'efectuar una relació de cada una de les vendes efectuades amb indicació de la data i lloc de venda, espècie comercialitzada, quilograms i preu.  
Quan els productes es transporten per a la seua venda a un lloc diferent del lloc de cria, els productes hauran d'anar acompanyats d'un document de transport expedit pel productor on s'especifique la informació anterior.  
La informació indicada en els dos paràgrafs anteriors serà remesa pel titular de l'establiment de producció, en suport informàtic format de fitxer normalitzat, a la Direcció Territorial de la Conselleria de Presidència i Agricultura, Pesca, Alimentació i Aigua en la primera setmana del mes següent a què es referixen les dades.  
  
Sèptim  
La paralització de l'activitat sense causa justificada segons el parer dels servicis tècnics de la Conselleria de Presidència i Agricultura, Pesca, Alimentació i Aigua, així com l'extinció de l'autorització ambiental integrada o de la concessió d'ocupació del domini públic maritimoterrestre suposarà la pèrdua de l'autorització atorgada per esta Conselleria.  
  
Octau  
El titular de l'establiment haurà de notificar a la Direcció Territorial de la Conselleria de Presidència i Agricultura, Pesca, Alimentació i Aigua, en un termini de tres mesos, les modificacions referents a:  
- Canvi de titularitat, tant de les persones físiques o jurídiques com de les que formen part d'estes.  
- El cessament de l'activitat.  
- Les ajudes públiques concedides a l'establiment indicant la seua finalitat.  
- Els canvis de domicili o raó social i del número d'identificació fiscal.  
  
Nové  
Es compliran les condicions i prescripcions establides en la Resolució d'11 d'octubre de 2012, de la Direcció Territorial d'Alacant de la Conselleria d'Infraestructures, Territori i Medi Ambient, per la qual es modifica l'autorització ambiental integrada atorgada a la mercantil Cultivos Marinos de Guardamar, SL, per a una activitat d'aqüicultura intensiva en el mar davant del terme municipal de Guardamar del Segura.  
  
  
  
Deu  
L'incompliment de les prescripcions o condicions ací establides se sancionarà administrativament de conformitat amb la Llei 2/1994, de 18 d'abril, sobre defensa dels recursos pesquers.  
Esta resolució no posa fi a la via administrativa i en contra podrà interposar-se un recurs d'alçada davant del conseller de Presidència i Agricultura, Pesca, Alimentació i Aigua, en el termini d'un mes, comptador des del dia de la notificació de la present resolució, de conformitat amb allò que disposa l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 21 de febrer de 2013.- La directora general d'Empreses Agroalimentàries i Pesca: Marta Valsangiacomo Gil.